Сәхнә кейемдәренең тегелеше, биҙәүестәре – икенсе. Хатта ғүмер баҡый күлдәктәр теккән әсәһенә нимә менән шөғөлләнеүен аңғартҡан саҡта ул хайран ҡала. Тегеү эшенең дә төрлө йүнәлештәре бар икән, баҡтиһәң. Кемдер ирҙәр костюмдары тегә, кемдер – туй күлдәктәрен... Гүзәлгә сәхнә кейемдәре тыуҙырыу оҡшай. Киностудияла эшләгәндә нимә генә текмәйҙәр – сумкалар, шаршауҙар... Был да ҡыҙыҡ. Бутафор цехтары – үҙе бер мөғжизәүи донъя.